

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.19 |  2024. gada 28. novembrī |

**25.**

# Par darbinieka pārcelšanu Ogres novada Kultūras un tūrisma pārvaldes vadītāja vietnieka tūrisma jomā amatā

Pašvaldību likuma 10. panta pirmās daļas 10. punkts noteic, ka tikai dome var iecelt amatā un atbrīvot no amata pašvaldības iestāžu vadītājus, kā arī citas amatpersonas normatīvajos aktos paredzētajos gadījumos.

Pašvaldību likuma 20. panta sestā daļa noteic, ka, lai nodrošinātu labu pārvaldību, it īpaši pašvaldības uzdevumu efektīvu izpildi un sabiedrības uzticību konkrētās pašvaldības darbam, kā arī, lai veicinātu darbinieka kvalifikācijas izaugsmi, darbinieku, neizsludinot atklātu konkursu un motivējot pārcelšanas pieļaujamību un lietderību, var pārcelt jebkurā citā pašvaldības amatā atbilstoši viņa spējām un kvalifikācijai uz noteiktu vai nenoteiktu laiku tajā pašā vai citā iestādē, izvērtējot darbinieka viedokli.

Ogres novada pašvaldības (turpmāk – Pašvaldība) dome 2023. gada 21. decembrī pieņēma lēmumu “Par Ogres novada pašvaldības iestādes “Ogres novada Kultūras un tūrisma pārvalde” izveidi” (turpmāk – lēmums), kas noteica, ka Ogres novada Kultūras un tūrisma pārvaldes (turpmāk – Pārvalde) darbības mērķis ir nodrošināt pašvaldības kompetenci kultūras un tūrisma jomās, veicinot kvalitatīvu un daudzveidīgu kultūras pakalpojumu pieejamību, tūrisma, vēstures un kultūras mantojuma saglabāšanu un ilgtspējīgu attīstību, tai skaitā vienotu mārketinga, zīmolvedības, kultūras un tūrisma attīstības politikas īstenošanu pašvaldībā.

Saskaņā ar Pašvaldības domes lēmumu Pārvalde ar 2024. gada 1. februāri pārņem Pašvaldība Centrālās administrācijas struktūrvienību – Tūrisma plānošanas un attīstības nodaļa (turpmāk – Nodaļa). No Pašvaldības domes lēmuma izriet, ka Pārvalde ir Pašvaldības Centrālās administrācijas Nodaļas funkciju, saistību, tiesību, mantas un finanšu līdzekļu pārņēmēja tiktāl, cik tas attiecas uz Nodaļu, tai skaitā Nodaļas darbinieku darba tiesisko attiecību pārņēmēja.

Pamatojoties uz Pašvaldību likuma 10. panta pirmās daļas 10. punktu, 20. panta sesto daļu, Ogres novada pašvaldības domes 2023. gada 21. decembra lēmuma “Par Ogres novada pašvaldības iestādes “Ogres novada Kultūras un tūrisma pārvalde” izveidi” 4. punktu, Ogres novada pašvaldības domes 2024. gada 27. februāra lēmuma “Par Ogres novada Kultūras un tūrisma pārvaldes amatu klasificēšanas rezultātu apkopojuma apstiprināšanu” pielikuma 6. punktu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Egils Helmanis, Igors Miglinieks, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Ar **2024. gada 3. decembri** pārcelt Tūrisma plānošanas un attīstības nodaļas vadītāju **Elīnu Baltiņu** Ogres novada Kultūras un tūrisma pārvaldes vadītāja vietnieka tūrisma jomā amatā, nosakot mēnešalgu atbilstoši normatīvo aktu un Ogres novada pašvaldības domes lēmumos noteiktajam apmēram.
2. **Uzdot** Ogres novada pašvaldības izpilddirektoram noslēgt vienošanos pie darba līguma ar Tūrisma plānošanas un attīstības nodaļas vadītājuElīnu Baltiņu par darba tiesisko attiecību turpināšanu Ogres novada Kultūras un tūrisma pārvaldes vadītāja vietnieka tūrisma jomā amatā.
3. Kontroli par lēmuma izpildi uzdot Ogres novada pašvaldības domes priekšsēdētāja vietniekam.

(Sēdes vadītāja,

domes priekšsēdētāja E. Helmaņa paraksts)